Publication: Magyar Közlöny
Issue: MK-2001-41 (Year: 2001, Number: 41)
Era: 1990-2004
Section: a 30/2001. (IV. 9.) FVM rendelethez
Paragraph Index: 1349

11. a cukorgyártás vízkörei, az úsztató- és szennyvízkezelés. 2001/41. szám A technológiai kérdések magukban foglalják a minőségellenőrzést, a technológiai számításokat, az adott technológiában alkalmazott műszerek és az alkalmazott segédanyagok ismeretét. Egy írásbeli tétel csak egyszer használható fel. Az írásbeli vizsga értékelése a Bizottság által elkészített pontozólap alapján történik. Annak a jelöltnek, aki az adható pontszám 60% -át nem éri el, minősítése „nem felelt meg”. Az eredménytelen vizsga megismétlésére a Vizsgaszabályzat az irányadó. 1.3. A szóbeli vizsga A három szóbeli témakörből (szakmai elmélet, vállalkozási ismeretek, pedagógiai ismeretek) a vizsgát lehetőleg egy napon kell letenni. A szóbeli vizsga helye: a Mestervizsga Bizottság által megadott helyszín. A vizsgán a jelölteknek ismerni kell a teljes szakmai technológiai, minőség-ellenőrzési, alkalmazott mikrobiológiai és higiéniai ismereteket. A szóbeli vizsga három témakörének tételsoraiból az elnök által meghatározott sorrendben kell tételt húzni, illetve vizsgát tenni. Egy-egy tétel feldolgozásához legalább 20 perc felkészülési időt kell biztosítani. A vizsgabizottság előtt egyszerre csak egy jelölt felelhet. A jelölt a szóbeli vizsga során önállóan számol be felkészültségéről. A vizsgabizottság tagjai csak akkor tesznek fel kérdéseket, amikor a jelölt feleletében elakad, rosszat mond, helytelen következtetést von le, illetve a felelete folytatásához segítség szükséges. A felelet elhangzása után a vizsgabizottság tagjai további szakmai kérdéseket tehetnek fel a tárgyszerű értékelés érdekében. A szóbeli vizsgán a vizsgateremben egyszerre legfeljebb öt jelölt tartózkodhat. A vizsgázó feleletének vázlatát a mestervizsgának helyet adó intézmény bélyegzőjével ellátott papíron rögzítheti. A jelölt nem megfelelő felkészültsége esetén újabb tétel húzását nem szabad engedélyezni. A vizsgázó teljesítményét témakörönként külön-külön kell értékelni. Ha a vizsgázó mindhárom témakörből (szakmai elmélet, vállalkozási ismeretek, pedagógiai ismeretek) „megfelelt” minősítést kapott, akkor a szóbeli vizsga minősítése „megfelelt”. A vizsgabizottság egyszerű szavazati többséggel minősít, szavazategyenlőség esetén az elnök szavazata dönt. Az eredménytelen szóbeli témakör vagy témakörök megismétlése a Vizsgaszabályzata alapján lehetséges. IV/2. A felmentés feltételei a mestervizsga egyes részei alól A gyakorlati, valamint a szakmai írásbeli és szakmai szóbeli vizsgarész alól felmentés nem adható. Az egyéb felmentési lehetőségeket az OMSZ-MKIK Mestervizsga Szabályzat tartalmazza. A vállalkozási ismeretek a mestervizsgarész célja és követelményei

Source: https://magyarkozlony.hu/hivatalos-lapok/a724212b533e5b450371a24773d4bebfcc130524/dokumentumok/1375a69d8a729a8956fdb791a74326f3f1c828fe/letoltes